Zmluva o servisnej činnosti
uzavretá v zmysle ustanovenia § 269 ods. 2 zákona č. 513/1991 Zb., Obchodný zákonník, v znení neskorších predpisov
Objednávateľ:                                   Fakultná nemocnica Trenčín
sídlo:

                                 Legionárska 28, 911 71 Trenčín


v zastúpení:


     Ing. Ľuboš Chmelár, riaditeľ



IČO:



     00610470
DIČ:



     2021254631
IČ DPH:                                                 SK2021254631

bankové spojenie:

     Štátna pokladnica, Bratislava
číslo účtu:


     IBAN: SK23 8180 0000 0070 0028 0438
(ďalej aj „objednávateľ“)
Zhotoviteľ:       
                               
sídlo:



   
v zastúpení:                                       
IČO:



   
DIČ:



   

registrácia:                                        
e-mail: 


                 
bankové spojenie:


číslo účtu IBAN:

telefón:

e-mail:
   
(ďalej aj „zhotoviteľ“)
(ďalej spoločne  ako „zmluvné strany“)
I.
PREDMET A ÚČEL ZMLUVY
1. Táto zmluva upravuje vzájomné práva a povinnosti pri výkone servisnej činnosti za ďalej stanovených podmienok.
2. Predmetom zmluvy je záväzok zhotoviteľa riadne a včas poskytnúť objednávateľovi vo svojom mene, na vlastnú zodpovednosť, s odbornou starostlivosťou a za podmienok určených  touto zmluvou  servisnú činnosť, ktorá spočíva vo výkone servisu a údržby HBO komory HAUX STASRMED 2200 po 10 rokoch prevádzky (ďalej aj „zariadenie“).
3. Zhotoviteľ sa zaväzuje, že pre objednávateľa vykoná riadne činnosti, ktoré sú predmetom tejto zmluvy. Objednávateľ sa zaväzuje, že riadne vykonané a v dohodnutom termíne realizované práce/služby prevezme a zaplatí zhotoviteľovi cenu v zmysle čl. II. tejto zmluvy.
4. Účelom tejto zmluvy je zabezpečenie riadnej prevádzkyschopnej, plynulej a bezpečnej prevádzky zariadenia, v súlade so všeobecne záväznými právnymi predpismi a ostatnými právnymi predpismi vrátane platných technických noriem, prevádzkovými predpismi, technickými a dodacími podmienkami výrobcu zariadenia.
5. Miestom realizácie činností, ktoré sú predmetom tejto zmluvy je adresa objednávateľa: Legionárska 28, 911 71 Trenčín (ďalej aj „miesto určenia“).
II.
ROZSAH SERVISNEJ ČINNOSTI A CENA 
1. Rozsah servisnej činnosti:
       Servisná prehliadka obsahuje nasledujúce úkony:
· Výmena tlakových okien zariadenia,
· Údržba a servis hasiaceho prístroja HAUX Spray Fog System,

· Výmena vaku 500 litrovej nádrže SPRAYFOG,

· Údržba a servis HAUX-AIRFIT,

· Výmena britových tesnení,

· Servis, prípadná výmena regulátorov výdych a nádychu (14 kusov),

· Kontrola bezpečnosti zariadenia,

· Softwarové aktualizácie predpísané výrobcom zariadení, pokiaľ sa vyžadujú výrobcom.
2. Zmluvné strany sa dohodli, že celková odmena za celý predmet zmluvy podľa článku I. tejto zmluvy je vo výške ............ EUR bez DPH. V tejto sume nie je zahrnutá daň z pridanej hodnoty (DPH). 
3. Celková odmena podľa bodu 2. tohto článku zmluvy je maximálna a obsahuje všetky náklady spojené s plnením tejto zmluvy, najmä, nie však výlučne: odmenu za vykonanie servisných a iných prác, celkové cestovné náklady od výjazdu servisných technikov na miesto určenia a späť, všetky náklady a práce servisných technikov spojené so servisom a údržbou po 10 rokoch, náklady na spotrebný a údržbový materiál použitý pri servisných prácach, náklady na údržbové sady, náklady na demontáž, odvoz a likvidáciu použitých náhradných dielov a spotrebného materiálu. 
4. Po ukončení všetkých prác servisnej činnosti zhotoviteľ vystaví servisný protokol a tento odovzdá objednávateľovi k písomnému potvrdeniu do troch pracovných dní od ukončenia servisnej činnosti. 
5. Po ukončení servisnej činnosti je zhotoviteľ oprávnený na základe servisného protokolu, potvrdeného objednávateľom alebo ním označenou osobou, vystaviť faktúru. 
6. Zhotoviteľ poskytuje na servisné služby vykonané podľa tejto zmluvy záruku v rozsahu 6 mesiacov, ktorá začína plynúť odo dňa vystavenia servisného protokolu.
III.
PLATOBNÉ PODMIENKY

1. Odmena bude zhotoviteľovi uhradená na základe faktúry s náležitosťami daňového dokladu. Objednávateľ cenu uhradí na účet zhotoviteľa uvedený v záhlaví tejto zmluvy, prípadne na účet uvedený na faktúre, ak sa bude líšiť.
2. Splatnosť faktúry je 60 kalendárnych dní odo dňa jen doručenia, na fakturačnú mailovú adresu ..........................................
3. V prípade, že faktúra nebude mať potrebné náležitosti, je objednávateľ oprávnený zaslať doklad späť zhotoviteľovi k doplneniu či oprave. Po doručení opraveného dokladu plynie nová lehota splatnosti.

4. Zhotoviteľ sa zaväzuje, že pohľadávku voči objednávateľovi, ktorá mu, ako veriteľovi, vznikne z tohto zmluvného vzťahu, nepostúpi podľa § 524 a nasl. zákona č. 40/1964 Zb. Občiansky zákonník v znení neskorších predpisov (ďalej len „OZ“) tretej osobe bez predchádzajúceho písomného súhlasu objednávateľa, ako dlžníka. Postúpenie pohľadávky zhotoviteľom bez predchádzajúceho písomného súhlasu objednávateľa je neplatné podľa § 39 OZ. Súhlas objednávateľa je platný len za podmienky, že bol na takýto úkon udelený predchádzajúci písomný súhlas jeho zriaďovateľa (Ministerstvo zdravotníctva Slovenskej republiky). 
5. Zhotoviteľ nie je oprávnený zabezpečiť pohľadávku prostredníctvom ručenia podľa § 91 ods. 3 zákona č. 578/2004 Z.z. o poskytovateľoch zdravotnej starostlivosti bez predchádzajúceho písomného súhlasu objednávateľa. Písomný súhlas objednávateľa s týmto úkonom je zároveň platný len za podmienky, že bol na tento úkon udelený predchádzajúci písomný súhlas Ministerstva zdravotníctva SR. Právny úkon, ktorým bude zabezpečená pohľadávka prostredníctvom ručenia podľa § 91 ods. 3 zákona č. 578/2004 Z. z. o poskytovateľoch zdravotnej starostlivosti poskytovateľa v rozpore s týmto ustanovením, je podľa § 39 zákona č. 40/1964 Zb. Občiansky zákonník v znení neskorších predpisov, neplatný.

IV.
TERMÍN PLNENIA
1. Zhotoviteľ realizuje servisnú prehliadku podľa čl. I tejto zmluvy v období od 23.11 do 27.11.2026.
2. Za objednávateľa je pre komunikáciu vo veciach technických určená táto osoba:
Libor Bordovský , tel. +421 905 781 792, e-mail: libor.bordovsky@fntn.sk
      Za zhotoviteľa je pre komunikáciu s objednávateľom vo veciach technických určená táto osoba:

 ...........................................
3. Zmena kontaktných osôb bude vykonaná písomne bez zbytočného odkladu, najneskôr však ku dňu, keď k zmene dôjde. Písomné oznámenie možno spraviť i neformálne, napr. formou e-mailu. Zmena kontaktnej osoby nevyžaduje dodatok k zmluve. 
V.
PRÁVA A POVINNOSTI ZMLUVNÝCH STRÁN
1. Objednávateľ zaistí prístup pracovníkov zhotoviteľa k realizácii servisnej činnosti na zariadení podľa tejto zmluvy.
2. Zhotoviteľ vyhlasuje, že spĺňa všetky predpoklady odbornej spôsobilosti na realizáciu činnosti na základe tejto zmluvy, boli mu udelené príslušné povolenia a je oprávnený realizovať činnosť na základe tejto zmluvy podľa všeobecne záväzných právnych predpisov. Zhotoviteľ sa zaväzuje, že počas platnosti tejto zmluvy bude spĺňať všetky štandardné ako aj osobitné podmienky viažuce sa na realizáciu činnosti podľa tejto zmluvy. Ďalej je zhotoviteľ povinný všetky jeho záväzky z tejto zmluvy plniť prostredníctvom odborne spôsobilých osôb (ďalej aj „oprávnená osoba“), ktoré majú predpísanú kvalifikáciu podľa všeobecne záväzných právnych predpisov, a to po celú dobu plnenia tejto zmluvy. Zhotoviteľ zodpovedá za bezpečnosť a ochranu zdravia  pri práci.
3. Zhotoviteľ je povinný realizovať servisnú prehliadku tak, aby bola čo najmenej obmedzená prevádzka pracovísk objednávateľa. 
4. Pracovníci zhotoviteľa sa zaväzujú dodržiavať bezpečnostné predpisy a predpisy požiarnej ochrany platné u objednávateľa.
5. Zhotoviteľ je povinný mať uzatvorenú poistnú zmluvu, ktorá pokrýva štandardné poistenie podnikateľských rizík a vzťahuje sa i na škody spôsobené zhotoviteľom v súvislosti s poskytovaním služieb podľa tejto zmluvy. Poistnú zmluvu je zhotoviteľ povinný predložiť objednávateľovi pri podpise tejto zmluvy.
6. Zhotoviteľ vykoná na svoje náklady likvidáciu spotrebného materiálu a odpadu vzniknutého pri servisných prácach. 
VI.
ZÁVEREČNÉ USTANOVENIA
1. Právom rozhodným pro túto zmluvu je právo SR.
2. Zmluva sa uzatvára na dobu určitú, do ukončenia servisu a údržby zariadenia. 
3. Zhotoviteľ je oprávnený písomne odstúpiť od zmluvy, ak je objednávateľ v omeškaní s úhradou odmeny o viac ako 60 dní.
4. Objednávateľ je oprávnený odstúpiť od zmluvy, ak: 
· zhotoviteľ nezačne s realizáciou servisných prác v termíne uvedenom v čl. IV bod 1, 

· zhotoviteľ je aj napriek predchádzajúcej výzve objednávateľa nečinný alebo je v omeškaní so splnením svojich záväzkov vyplývajúcich zo zmluvy, alebo odmieta poskytnúť súčinnosť a spoluprácu s osobami poverenými objednávateľom, 
· zhotoviteľ písomne oznámi objednávateľovi, že nemôže splniť svoje záväzky vyplývajúce zo zmluvy,
· z dôvodu opakovaného porušenia povinností zhotoviteľa týkajúcich sa realizácie servisných prác, ustanovených v tejto zmluve, 
· na majetok zhotoviteľa bol podaný návrh na vyhlásenie konkurzu alebo návrh na povolenie reštrukturalizácie zhotoviteľa, 
· ak zhotoviteľ stratí oprávnenia vyžadované príslušnými právnymi predpismi na činnosti, na základe ktorých je zhotoviteľ oprávnený realizovať servisné práce podľa zmluvy, 
· v prípade prerušenia realizácie servisných prác v rozpore so zmluvou trvajúcom dlhšie ako 2 dni, 
· v prípade omeškania zhotoviteľa s plnením povinnosti podľa zmluvy,
· z ďalších dôvodov ustanovených ObZ alebo touto zmluvou.

5. V prípade omeškania zhotoviteľa s výkonom servisnej činnosti podľa čl. I tejto zmluvy v spojení s čl. II bod 1 a čl. IV bod 1 tejto zmluvy, má objednávateľ nárok na zaplatenie zmluvnej pokuty vo výške 50 Eur za každý aj začatý deň omeškania. 
6. Táto zmluva je platná dňom jej uzatvorenia, t. j. jej podpisom všetkými zmluvnými stranami a účinná dňom nasledujúcim po dni jej zverejnenia v Centrálnom registri zmlúv, v súlade s § 47a ods. 1 zákona č. 40/1964 Zb., Občianskeho zákonníka, v znení neskorších predpisov.
7. Túto zmluvu možno meniť len písomnými dodatkami podpísanými oboma zmluvnými stranami. Iné písomnosti, obsahujúce prejavy strán, ako sú najmä zápisy, protokoly, pracovné výkazy, nie sú zmenami tejto zmluvy.
8. Zmluvné strany sa dohodli, že si bez zbytočného odkladu písomne oznámia prípadné zmeny v kontaktných údajoch a ďalších údajoch uvedených v tejto zmluve.
9. Ak nastanú okolnosti brániace zmluvnej strane v riadnom plnení povinností podľa tejto zmluvy, je povinná to bez zbytočného odkladu písomne oznámiť druhej zmluvnej starne.
10. Zhotoviteľ prehlasuje, že sa pred podpisom tejto zmluvy oboznámil s miestom plnenia /zariadenia/ a má k dispozícii všetky potrebné podklady a informácie vo vzťahu k predmetu tejto zmluvy, rizikám a všetkým ostatným okolnostiam, ktoré by mohli ovplyvniť plnenie zmluvy.
11. Zmluvné strany po prehlasujú, že súhlasia s obsahom zmluvy, že zmluva bola spísaná zrozumiteľne, na základe ich pravej a slobodnej vôle, a bez nátlaku. Na dôkaz toho pripojujú svoje podpisy.
12. Zmluva je vyhotovená v dvoch vyhotoveniach, po jednom vyhotovení pre každú zmluvnú stranu.
V Trenčíne, dňa: …………….




V ................., dňa: …………….
.........................................................
  

 
............................................................
     Ing. Ing. Ľuboš Chmelár, riaditeľ                                                           ………………………………
                Objednávateľ                                                                                             Zhotoviteľ

Prílohy:

Príloha č. 1 Zmluvy: Opis servisných činností

Príloha č. 2 Zmluvy: Cenová ponuka

Príloha č. 3 Zmluvy: Vyhlásenie uchádzača o subdodávateľoch

2

